РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 8

от заседание на комисия ”Управление на собствеността”
към Пленума на Висшия съдебен съвет, проведено на 13.02.2017 г.

Днес, 13.02.2017 г., понеделник, от 13.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Михаил Кожарев
						  ЧЛЕНОВЕ:  Розалин Трендафилов
                                                                                       Светла Петкова
                                                                                       Юлиана Колева

           ОТСЪСТВАТ: Димитър Узунов, Милка Итова.

           От администрацията на ВСС присъстват: инж. Димитър Шиклев – директор на дирекция „Управление на собствеността“, АВСС, инж. Дениза Павлова – главен експерт в дирекция „Управление на собствеността”, инж. Добромира Димитрова – главен експерт в дирекция „Управление на собствеността” и Владимир Димитров – старши експерт - юрист в дирекция „Управление на собствеността“.

1. ОТНОСНО: Среща с административните ръководители на Административен съд София – град, Административен съд София – област и представители на Прокуратура на Република България, поканени в изпълнение решение на Комисия „Управление на собствеността” по протокол № 7/08.02.2017 г., т. 13, във връзка с окончателно определяне на ползвателите на сградата на ул. „Драган Цанков” № 6 с цел подаване на данни до БИМ Консултин ООД за изготвяне на документация по ЗОП за проектиране и реконструкция на сградата.

	На срещата присъстваха г-жа Теодора Точкова – главен инспектор на Инспектората към Висшия съдебен съвет, г-н Радостин Радков – административен ръководител – председател на Административен съд София – град, г-жа Мария Попова – административен ръководител – председател на Административен съд София – област и Стефка Инджова – директор на дирекция „Сграден фонд и техническо обслужване” при Администрация на Главния прокурор.

	След проведените обсъждания,

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	1.1. ОТЛАГА вземането на решение по поставения въпрос за следващото заседание на Комисия „Управление на собствеността”.
1.2. ВЪЗЛАГА на експертите от дирекция „Управление на собствеността” да уточнят с БИМ Консултинг ООД – изпълнител по договора, сключен през м. ноември 2016 г. какъв е крайният срок за предоставяне на необходимите данни.
1.3. ВЪЗЛАГА на експертите от дирекция „Управление на собствеността” да изготвят доклад за допуснатото забавяне по предоставянето на данни, съгласно сключения договор.
1.4. ВЪЗЛАГА на експертите от дирекция „Управление на собствеността” да изготвят мотивирано предложение за определяне на ползвателите на административната сграда, намираща се на бул. „Драган Цанков” № 6, както  и на частта от сградата на ул. „Георг Вашингтон“ № 17, която ще бъде освободена след преместване на Административен съд - София град. 
Мотиви: Горното е необходимо с оглед изразените становища от председателите на Административен съд София – град и Административен съд София-област за невъзможността да бъдат предвидени помещения за нуждите на Софийска градска прокуратура в сградата на бул. „Драган Цанков” № 6, имайки предвид нейните технически параметри. 

2. ОТНОСНО: Провеждане на процедура за обществена поръчка с предмет „Доставка на дизелово гориво за отопление на органите на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

Предлага на Висшия съдебен съвет да приеме следното решение:

2.1. ПРИЕМА обществена поръчка с предмет „Доставка на дизелово гориво за отопление на органите на съдебната власт” да бъде възложена по реда на чл. 79, ал. 1, т. 7 от ЗОП за срок от една година.
2.2. ОПРЕДЕЛЯ „Ен-Джи Брокерс” ЕООД за изпълнител по договор за борсово посредничество за извършване на борсова сделка по реда на Закона за стоковите борси и тържищата във връзка с доставка на 499 268 л. Дизелово гориво.
2.3. ВЪЗЛАГА на г-н Димитър Узунов – представляващ Висшия съдебен съвет да подпише договор с „Ен-Джи Брокерс” ЕООД за борсово посредничество за извършване на борсова сделка по реда на Закона за стоковите борси и тържищата.
2.4. ВЪЗЛАГА на  г-н Димитър Узунов – представляващ Висшия съдебен съвет да открие процедура по договаряне без предварително обявление по реда на чл. 79, ал. 1, т. 7 от ЗОП за възлагане на обществена поръчка с предмет „Доставка на дизелово гориво за отопление на органите на съдебната власт”.
2.5. ВНАСЯ предложението като допълнителна точка в редовно заседание на Пленума на Висшия съдебен съвет, за 16 февруари 2017 г.

3. ОТНОСНО: Справка за дейността на Комисия «Управление на собствеността» за периода 18.05.2016 г. – 21.12.2016 г., изготвена в изпълнение на решение на КУС по протокол № 2/11.01.2017 г., т. 15 от техническия сътрудник на Комисията.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. ПРИЕМА справката за дейността на Комисия «Управление на собствеността» за периода 18.05.2016 г. – 21.12.2016 г., изготвена в изпълнение на решение на КУС по протокол № 2/11.01.2017 г., т. 15 от техническия сътрудник на Комисията.
3.2. ВЪЗЛАГА на експертите от дирекция „Управление на собствеността” да изготвят отчет за дейността на Комисия „Управление на собствеността” за периода 18.05.2016 г. – 21.12.2016 г., като същия бъде внесен за приемане от КУС и предоставен на Комисия „Правни и институционални въпроси” до края на м. март 2017 г., с оглед изготвяне на Годишния отчет на ВСС.

                                                  ПРЕДСЕДАТЕЛ 
			      	       НА КОМИСИЯТА: /П/

								МИХАИЛ КОЖАРЕВ